KOMMISSIONENS FORORDNING (EF) Nr. 1140/97 af 23. juni 1997 om fastlæggelse af de mængder, der tillægges importørerne, af de kvantitative kontingenter, som er omfordelt ved forordning (EF) nr. 728/97

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 519/94 af 7. marts 1994 om den fælles ordning for indførsel fra visse tredjelande og ophævelse af forordning (EØF) nr. 1765/82, (EØF) nr. 1766/82 og (EØF) nr. 3420/83 (1), senest ændret ved forordning (EF) nr. 847/97 (2),

under henvisning til Rådets forordning (EF) nr. 520/94 af 7. marts 1994 om fastlæggelse af en fællesskabsprocedure for forvaltning af kvantitative kontingenter (3), ændret ved forordning (EF) nr. 138/96 (4), særlig artikel 9 og 13,

under henvisning til Kommissionens forordning (EF) nr. 728/97 af 24. april 1997 om omfordeling af de ikke udnyttede mængder af de kvantitative kontingenter, der var gældende i 1996 for visse varer med oprindelse i Folkerepublikken Kina (5), særlig artikel 6, og

ud fra følgende betragtninger:

Ved forordning (EF) nr. 728/97 er fastlagt andelen af hver af de pågældende kvantitative kontingenter, der er forbeholdt de traditionelle importører og andre importører, samt betingelserne og de nærmere regler for deltagelse i tildelingen af de disponible mængder; importørerne har kunnet indsende en anmodning om importtilladelse til de kompetente nationale myndigheder mellem den 26. april 1997 og den 24. maj 1997 kl. 15.00, Bruxelles-tid, i overensstemmelse med artikel 3 i forordning (EF) nr. 728/97;

Kommissionen har fra medlemsstaterne i overensstemmelse med artikel 5 i forordning (EF) nr. 728/97 modtaget oplysningerne om antallet og den samlede mængde af ansøgninger om indførselstilladelser, der er modtaget, samt om mængden af de traditionelle importørers tidligere import i referenceåret (1994);

Kommissionen er på grundlag af disse oplysninger i stand til at fastlægge ensartede kriterier, efter hvilke de kompetente nationale myndigheder kan imødekomme ansøgningerne om indførselstilladelser fra fællesskabsimportørerne vedrørende de kvantitative kontingenter, der er omfordelt ved forordning (EF) nr. 728/97;

det fremgår af de af medlemsstaterne meddelte oplysninger, at den samlede mængde af ansøgninger fra de traditionelle importører, hvad angår de varer, der er anført i bilag I til denne forordning, overstiger den del af kontingentet, der tillægges dem; disse ansøgninger må derfor imødekommes således, at der på de mængder, hver importør har indført i gennemsnit i referenceperioden, udtrykt i mængde eller i værdi, anvendes den ensartede nedsættelsessats/forhøjelsessats, der er angivet i bilag I;

det fremgår af de af medlemsstaterne meddelte oplysninger, at hvad angår de i bilag II til denne forordning anførte varer, er den samlede mængde af ansøgningerne fra de traditionelle importører mindre end den del af kontingentet, der tillægges dem; disse ansøgninger bør derfor imødekommes fuldt ud;

det fremgår af de af medlemsstaterne meddelte oplysninger, at den samlede mængde af ansøgninger fra de andre importører, hvad angår de varer, der er anført i bilag III til denne forordning, overstiger den del af kontingentet, der tillægges dem; disse ansøgninger bør derfor imødekommes således, at der på de mængder, hver importør har ansøgt om, inden for de grænser, der er omhandlet i forordning (EF) nr. 728/97, anvendes den ensartede nedsættelsessats, der er angivet i bilag III;

det fremgår af de af medlemsstaterne meddelte oplysninger, at, hvad angår de i bilag IV til denne forordning anførte varer, er den samlede mængde af ansøgninger fra de andre importører mindre end den del af kontingentet, der tillægges dem; disse ansøgninger bør derfor inden for den maksimumsmængde, hver importør kan ansøge om som fastsat ved forordning (EF) nr. 728/97, imødekommes fuldt ud -

UDSTEDT FØLGENDE FORORDNING:

Artikel 1

For de varer, der er anført i bilag I til denne forordning, imødekommer de kompetente nationale myndigheder de ansøgninger om indførselstilladelse, der regelmæssigt indgives af de traditionelle importører, til den del eller den værdi, der følger af anvendelsen af den i bilag I angivne nedsættelsessats for hvert kontingent på gennemsnittet af hver importørs indførsel i året 1994.

Medfører anvendelsen af dette mængdekriterium, at der tildeles en større mængde eller værdi end den, der ansøges om, begrænses mængden eller værdien til, hvad der er ansøgt om.

Artikel 2

For den vare, der er anført i bilag II til denne forordning, imødekommer de kompetente nationale myndigheder de ansøgninger om indførselstilladelse, der regelmæssigt indgives af de traditionelle importører, fuldt ud.

Artikel 3

For de varer, der er anført i bilag III til denne forordning, imødekommer de kompetente nationale myndigheder de ansøgninger om indførselstilladelse, der regelmæssigt indgives af andre importører end de traditionelle, til den del eller den værdi, der følger af anvendelsen af den i bilag III angivne nedsættelsessats for hvert kontingent på den mængde eller det beløb, importørerne har ansøgt om, inden for de grænser, der er fastlagt ved forordning (EF) nr. 728/97.

Artikel 4

For de varer, der er anført i bilag IV til denne forordning, imødekommer de kompetente nationale myndigheder de ansøgninger om indførselstilladelse, der regelmæssigt indgives af andre importører end de traditionelle, fuldt ud, inden for de grænser, der er fastlagt ved forordning (EF) nr. 728/97.

Artikel 5

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juni 1997.

På Kommissionens vegne

Leon BRITTAN

Næstformand

(1) EFT nr. L 67 af 10. 3. 1994, s. 89.

(2) EFT nr. L 122 af 14. 5. 1997, s. 1.

(3) EFT nr. L 66 af 10. 3. 1994, s. 1.

(4) EFT nr. L 21 af 27. 1. 1996, s. 6.

(5) EFT nr. L 108 af 25. 4. 1997, s. 19.

BILAG I

Nedsættelses-/forhøjelsessats for de mængder, der blev indført i 1994 (traditionelle importører)

>TABELPOSITION>

BILAG II

Varer, for hvilke ansøgningerne om indførselstilladelse kan imødekommes fuldt ud inden for de fastsatte maksimumsbeløb (traditionelle importører)

>TABELPOSITION>

BILAG III

Nedsættelsessats for mængde/værdier for de i forordning (EF) nr. 728/97 fastsatte maksimumsbeløb (ikke-traditionelle importører)

>TABELPOSITION>

BILAG IV

Varer, for hvilke ansøgningerne om indførselstilladelse kan imødekommes fuldt ud inden for de i forordning (EF) nr. 728/97 fastsatte maksimumsbeløb (ikke-traditionelle importører)

>TABELPOSITION>